Trisha Ooi

Reyshqa Aqiera Mohd Nasron Ooi atau lebih dikenali sebagai Trisha Ooi (lahir 20 Julai 1999) ialah seorang pelakon, pelagak ngeri dan model wanita Malaysia. Beliau terkenal menerusi watak Erra lakonannya dalam drama Risik Pada Hati (2022). Beliau sebelum ini telah memulakan kerjayanya sebagai pelagak ngeri.

Kehidupan awal
Beliau dilahirkan pada 20 Julai 1999 di Kuala Lumpur dan merupakan anak bongsu daripada dua beradik. Beliau berdarah kacukan Melayu (sebelah ibu) dan Cina (sebelah bapa).

Kerjaya
Trisha memulakan kerjayanya awalnya di belakang tabir sebagai pelagak ngeri wanita ketika menimba ilmu persilatan, namun tidak pernah terfikir untuk melibatkan diri dalam bidang lakonan pada mulanya.

Kerjaya lakonannya bermula apabila beliau membintangi filem Wira (2019) arahan Adrian Teh, seterusnya membintangi drama KL Gangster: Underworld dan Hari Kita Jatuh Cinta. Trisha mendapat kejayaan meluas dalam bidang lakonan menerusi lakonannya dalam Risik Pada Hati yang disiarkan di TV3. Dalam drama ini, beliau memegang watak perampas suami orang yang bernama Erra.

Pada tahun 2023, beliau berlakon dalam dua filem, iaitu Coast Guard Malaysia: Ops Helang dan Pagari Bulan. Beliau juga berlakon bersama Aliff Aziz menerusi drama Tentang Hati Dia dengan memegang watak sebagai Tiara.

Pada tahun 2024, Trisha membintangi filem Janna Endoro dan drama Menanti Senja dan My Lovely Driver. Beliau juga berlakon bersama Syafiq Kyle dan Fabian Loo dalam One Cent Thief musim kedua yang melakonkan watak sebagai Diyana.

Filemografi

Anugerah dan pencalonan
 Tahun  Anugerah  Kategori Pencalonan  Keputusan  2024 Festival Filem Malaysia ke-33 Pelakon Wanita Harapan  Janna Endoro 

Rujukan

Pautan luar




Kategori:Kelahiran 1999
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Cina
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Orang dari Kuala Lumpur
Kategori:Peragawati Malaysia
Kategori:Pelagak ngeri Malaysia